Source: http://www.finlex.fi/fi/laki/alkup/1987/19870354
Timestamp: 2019-02-23 18:35:03+00:00

Document:
Laki oikeudenkäymiskaaren muuttamisesta 354/1987 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1987 › 354/1987
kumotaan oikeudenkäymiskaaren 1 luvun 5 § ja 6 luku,
sellaisina kuin ne ovat, 1 luvun 5 § 27 päivänä huhtikuuta 1868 annetussa laissa ja 6 luku 23 päivänä huhtikuuta 1976 annetussa laissa (350/76),
muutetaan 1 luvun 1-3 § ja 2 luku sekä 23 luvun otsikko ja 1 ja 2 §,
sellaisina kuin ne ovat, 1 luvun 1-3 § mainitussa 23 päivänä huhtikuuta 1976 annetussa laissa, 2 luku 30 päivänä toukokuuta 1980 annetussa laissa (396/80) sekä 23 luvun otsikko ja 1 § 23 päivänä toukokuuta 1969 annetussa laissa (323/69) ja 2 § mainitussa 27 päivänä huhtikuuta 1868 annetussa laissa, sekä
lisätään 1 lukuun siitä mainitulla 23 päivänä huhtikuuta 1976 annetulla lailla kumotun 4 §:n tilalle uusi 4 § sekä lakiin siitä mainitulla 27 päivänä huhtikuuta 1868 annetulla lailla kumotun 3 luvun tilalle uusi 3 luku seuraavasti:
Yleisiä tuomioistuimia ovat alioikeutena käräjäoikeus, ylioikeutena hovioikeus ja ylimpänä oikeusasteena korkein oikeus.
Käräjäoikeudessa on lainoppineina jäseninä laamanni ja käräjätuomari sekä muina jäseninä lautamiehiä. Käräjäoikeuden puheenjohtajana toimii lainoppinut jäsen.
Hovioikeudessa on presidentti ja muina jäseninä hovioikeudenneuvoksia.
Korkeimmassa oikeudessa on presidentti ja muina jäseninä oikeusneuvoksia.
Käräjäoikeus on päätösvaltainen, kun siinä on puheenjohtaja ja kolme lautamiestä.
Käräjäoikeudessa voi olla lisäksi toinen lainoppinut jäsen, milloin se on perusteltua asian laajuuden takia tai milloin erityiset syyt sitä muutoin vaativat. Samoin edellytyksin käräjäoikeudessa voi olla neljäs lautamies.
Jos lautamiehelle on tullut este riita-asian pääkäsittelyn aloittamisen jälkeen, käräjäoikeus on päätösvaltainen, kun lautamiehiä on vähintään kaksi.
Riita-asian valmistelussa ja sen yhteydessä pidettävässä pääkäsittelyssä käräjäoikeudessa on vain puheenjohtaja.
Riita-asiassa käräjäoikeus on, sen mukaan kuin lailla säädetään, päätösvaltainen myös, kun siinä on puheenjohtaja ja kaksi lainoppinutta jäsentä.
Rikosasiassa käräjäoikeus on päätösvaltainen myös, kun siinä on yksin puheenjohtaja, jos syyte koskee rikosta, josta tapaukseen sovellettavassa rangaistussäännöksessä ei asiassa ilmenevien seikkojen vallitessa tehtynä ole säädetty muuta tai ankarampaa rangaistusta kuin sakko tai vankeutta enintään yksi vuosi. Tällöin rangaistukseksi ei voida tuomita ankarampaa rangaistusta kuin sakko.
Hovioikeus on päätösvaltainen kolmijäsenisenä.
Korkeimman oikeuden päätösvaltaisuudesta on säädetty erikseen.
Käräjäoikeuden tuomiopiirinä on yksi tai useampi kunta.
Käräjäoikeus käsittelee asioita istunnossa ja kansliassa.
Käräjäoikeuden on pidettävä istuntoja säännöllisesti ja niin usein kuin käsiteltävät asiat vaativat.
Kun käräjäoikeus tekee ratkaisun, puheenjohtajan on selostettava lautamiehille asiassa esiin tulleet kysymykset ja niihin soveltuvat säännökset.
Jos käräjäoikeuden jäsenet eivät pääse neuvottelussa ratkaisusta yksimielisyyteen, äänestys suoritetaan siten, kuin muista tuomioistuimista on tässä luvussa säädetty. Äänestettäessä lautamiehet lausuvat kuitenkin mielipiteensä viimeiseksi.
Hallituksen esitys 28/86
Lakivaliok. miet 11/86
Suuren valiok. miet. 249/86
1 luku - Yleisistä tuomioistuimista1 §2 §3 §4 §2 luku - Päätösvaltaisuudesta1 §2 §3 §4 §5 §6 §7 §3 luku - Käräjäoikeudesta1 §2 §23 luku - Äänestämisestä1 §2 §

References: § 27
 § 23
 §2
 §3
 §4
 §2
 §2
 §3
 §4
 §5
 §6
 §7
 §3
 §2
 §23
 §2